CELEX: C2005/296/22
Language: sk
Date: 2005-11-26 00:00:00
Title: Vec C-297/05: Žaloba podaná  22. júla 2005  Komisiou Európskych spoločenstiev proti Holandskému kráľovstvu

26.11.2005   
            
            
               SK
            
            
               Úradný vestník Európskej únie
            
            
               C 296/11
            
         Žaloba podaná 22. júla 2005 Komisiou Európskych spoločenstiev proti Holandskému kráľovstvu
   (Vec C-297/05)
   (2005/C 296/22)
   Jazyk konania: holandčina
   Komisia Európskych spoločenstiev, v zastúpení: Michel van Beek a Désirée Zijlstra splnomocnení zástupcovia, podala 22. júla 2005 na Súdny dvor Európskych spoločenstiev žalobu proti Holandskému kráľovstvu.
   Žalobkyňa navrhuje, aby Súdny dvor:
   
               1.
            
            
               určil, že Holandské kráľovstvo tým, že podrobilo technickej kontrole motorové vozidlá predtým prihlásené do evidencie vozidiel v inom členskom štáte, aby mohli byť prihlásené do evidencie vozidiel v Holandskom kráľovstve, zatiaľ čo podobná kontrola nie je požadovaná pri prevode motorového vozidla predtým prihláseného v evidencii vozidiel v Holandskom kráľovstve na iného majiteľa alebo držiteľa usadeného v Holandskom kráľovstve, si nesplnilo povinnosti, ktoré mu vyplývajú z článkov 28 a 30 Zmluvy ES, Holandské kráľovstvo,
            
         
               2.
            
            
               zaviazal Holandské kráľovstvo nahradiť trovy konania.
            
         Žalobné dôvody a hlavné tvrdenia
   Technické kontroly vyžadované Holandským kráľovstvom pri motorových vozidlách predtým prihlásených do evidencie vozidiel v inom členskom štáte ako podmienka na ich prihlásenie sa do vnútroštátnej evidencie vozidiel nie sú oprávnené vzhľadom na ciele stanovené v článku 30 ES, ktorých dodržiavanie uspokojuje naliehavú požiadavku, ktorú rozpoznáva aj judikatúra Súdneho dvora.